Sammy Oziti (onye nke amụrụ na ụbọchị mbụ n'ọnwa Jenụwarị n'afọ 1983) bụ onye Naịjirịa na agba mgba ụdị nke akpọrọ freestyle O ritere ihe nrite abụọ na Egwuregwu nke All-Africa Games n’agbata afọ 2003 na 2007. O nwetara akara isii na African Championship n’etiti 2006 na 2012. Ọ ritekwara ọla ọcha abụọ na Commonwealth Wrestling Championship n'afọ 2005 na 2013. Sammy Oziti bidoro ịgba mgba n'afọ 1998. Oge nke mbụ o sonyere na egwuregwu Africa bụ n'afọ 2003 na Abuja . Na emume a, o meriri ma nwee ihe nrite ọla edo mgbe o meriri onye ya na ya gbara mgba, onye obodo Tunisia nke aha ya bụ Bejaoui, Nour El Houda. N'afọ sochirinụ, o sonyere n'egwuregwu asọmpi maka ntozu ịga Olympics mana ọ gbatara onye nke itoolu. Na afọ 2005, Sammy gbara asọmpi mbụ ya na Commonwealth Wrestling Championship na Stellenbosch, South Africa . Ọ gbatara onye nke abụọ wee nweta ihe nrite ọla ọcha, onye ya na ya sọrọmpi ahụ bụ Meena onye si India.